Perućac (jezero)

Perućac je vještačko jezero u Bosni i Hercegovini i Srbiji. Ime je dobilo po naselju Perućac, općina Bajina Bašta, Srbija. Nastalo je pregrađivanjem toka Drine, za potrebe hidroelektrane Bajina Bašta. Akumulacija je duga 54 km i prostire se kroz kanjon do Višegrada. Širina kanjona varira od 100 m do 1100 m. Kanjon počinje uzvodno na 7 km od hidroelektrane. Maksimalna dubina jezera prelazi 80 m. Obala i veći dio dna su kameniti. Obala je strma, tako da, na par metara od obale, dubina dostiže između tri i osam metara, zavisno od vodostaja. Sredina jezera je granica između Bosne i Hercegovine i Srbije.. Jezero se nalazi u prirodnom zavoju kanjona rijeke Drine i obavija planinu Taru, mijenjajući smjer toka od sjevera prema jugoistoku. Na desnoj obali jezera nalazi se Nacionalni park Tara dok se sa druge strane nalazi Nacionalni park Drina. Jezero obiluje raznim vrstama ribe i pogodno je za sportski ribolov. Sezona kupanja traje dva mjeseca ( jul i avgust ). Uređena plaža nalazi se u naselju Perućac. Veliko uživanje pruža vožnja brodom po jezeru. Reference Vanjske veze Perućac - Drina reka Jezero Perućac - Vojna ustanova Tara Jezero Perućac Arhivirano 2020-09-28 na Wayback Machine-u